Passejos virtuals per Burjassot per a amenitzar el confinament
2025-07-24

Mentre que els burjassoters esperen el dia en què puguen tornar a recórrer físicament els carrers, passejar o fer esport pels parcs o simplement tornar a visitar o a detindre’s en els llocs més emblemàtics i màgics del seu poble, l’Ajuntament de Burjassot, des de l’àrea de Dinamització del Patrimoni, continua oferint a la ciutadania, propostes per a fer més suportable el confinament en les llars.

Així, ara proposa una sèrie de passejos virtuals pel municipi, fent parada en les zones més belles de Burjassot així com fent una visita als seus personatges més il·lustres. Aquests passejos, conforme es vagen confeccionant, el primer ja està llest, estaran disponibles en les web de l’Ajuntament i en el seu canal de Youtube.